На адкрыцці падзеі са святочнай прамовай і віншаваннямі выступіў Ігар Уладзіміравіч Шакун. Ён падкрэсліў важнасць і высокі статус галоўнага дакумента грамадзяніна, які выводзіць маладых людзей на новы ўзровень прававых зносін і адкрывае новыя магчымасці, шчыра падзякаваў хлопцам і дзяўчатам за іх поспехі і пажадаў дасягнення новых вышынь. Далей прайшла ўрачыстая цырымонія ўручэння дакументаў. Таццяна Генадзьеўна Цаюн падарыла вучням памятныя альбомы “Я – грамадзянін Рэспублікі Беларусь”. Алена Іванаўна Клачко разам са словамі віншавання ўзнагародзіла падарункамі пярвічныя ячэйкі Беларускага рэспубліканскага саюза моладзі – падарункі атрымалі актывісты гарадскіх школ, Ракаўскай і Івянецкай адзінаццацігодак. Падзякай за выдатныя поспехі ў навучанні і ўдзел у творчых конкурсах была адзначана вучаніца гімназіі № 1 г. Валожына Карына Растаргуева, за спартыўныя дасягненні і ўдзел у спаборніцтвах высокіх узроўняў узнагародзілі вучняў сярэдняй школы № 2 г. Валожына Мікалая і Ягора Шчогалавых.